

Na podlagi Zakona o uresničevanju javnega interesa za kulturo (Ur.l. RS, številka [77/07](http://www.uradni-list.si/1/objava.jsp?sop=2007-01-4066) spremembami) Občina Kamnik objavlja

**JAVNI RAZPIS O SOFINANCIRANJU POLETNEGA FESTIVALA**

1. Naročnik in predmet javnega razpisa:

Občina Kamnik namenja sredstva za sofinanciranje poletnega festivala – kulturnega programa, ki se bo odvijal v mesecu avgustu 2019 na različnih lokacijah mesta Kamnik in bo na ta način izražal močan javni interes na področju kulture ter obenem prispeval k oživljanju mestnega središča Kamnika. Program mora med drugim:

* zagotavljati pestrost in kakovost programa,
* zagotavljati dostopnost do kulturnih dobrin, ki so v javnem interesu Občine Kamnik,
* zagotavljati ustrezen način oglaševanja in promocije.
1. Višina razpoložljivih sredstev:

Vrednost bo določena v sprejetem proračunu Občine Kamnik za leto 2019 (p.p. 8279 – sofinanciranje poletnega festivala). Sredstva bodo v celoti namenjena le enemu izbranemu prijavitelju.

1. Prijavitelj mora izpolnjevati naslednje pogoje:
* da je društvo registrirano za opravljanje kulturno-umetniških dejavnosti (kopija odločbe o vpisu v register društev),
* ima status društva v javnem interesu na področju kulture (kopija odločbe o dodelitvi statusa),
* ima sedež na območju Občine Kamnik in deluje na tem območju,
* aktivno deluje na področju kulturne dejavnosti najmanj pet let (dokazilo: reference).
1. Obvezne priloge pri oddaji vloge:
* ime, naslov prijavitelja, TRR, ID številka za DDV, kontaktna oseba prijavitelja,
* podroben opis programa z referencami,
* dokazilo o pridobljenem statusu društva v javnem interesu na področju kulture (kopija odločbe o dodelitvi statusa),
* višina zagotovljenih lastnih sredstev za predlagani program,
* pričakovan delež s strani lokalne skupnosti.
1. Merila za dodelitev sredstev:

Sredstva za sofinanciranje poletnega festivala se bodo razdelila na podlagi naslednjih meril:

* prijavitelj v prijavi kulturnega programa obeta izredno umetniško kakovost – podroben opis programa z izvajalci (50 točk),
* delovanje v širšem občinskem javnem interesu (10 točk),
* pomemben prispevek k obogatitvi kulturnega življenja kraja in občine (15 točk),
* program obeta promocijski in razvojni učinek za občino (15 točk).

Izbrani prijavitelj mora glavnino prijavljenega programa izvesti v obsegu in z izvajalci, kot je bilo predstavljeno v prijavi na razpis.

1. Poraba sredstev:

Dodeljena sredstva morajo biti porabljena najkasneje do 31. 12. 2019.

1. Razpisni rok in datum odpiranja vlog:

Rok za prijavo je do vključno četrtek, 25. april 2019 do 12. ure. Strokovna komisija bo vloge odpirala v ponedeljek, 29. aprila 2019.

1. Način dostave predlogov:

K prijavi za sofinanciranje poletnega festivala mora predlagatelj predložiti vsa pripadajoča in zahtevana dokazila.

Vlogo je potrebno poslati na naslov: Občina Kamnik, Glavni trg 24, 1240 Kamnik v zaprtih ovojnicah s svojim polnim naslovom in s pripisom »JAVNI RAZPIS: POLETNI FESTIVAL 2019 – NE ODPIRAJ.«

Šteje se, da je prijava prispela pravočasno, če je bila zadnji dan roka za prijavo poslana po pošti s priporočeno pošiljko ali do 12. ure osebno oddana na vložišču Občine Kamnik. Če se ponudba pošlje priporočeno po pošti, se za dan in uro, ko naročnik prejme ponudbo, štejeta dan in ura oddaje na pošto. Če se ponudba odda priporočeno pri drugem izvajalcu te storitve, mora ponudnik ob oddaji pošiljke pred zaprtjem kuverte vanjo priložiti kopijo računa ali potrdila o oddani pošiljki, iz katerega bosta razvidna dan in ura oddaje priporočene pošiljke.

1. Navedba oseb, pooblaščenih za dajanje informacij:

Kontaktna oseba za posredovanje informacij: Katarina Vegel, telefon: 01 8318-142, katja.vegel@kamnik.si

1. Informacije o razpisni dokumentaciji in druge informacije:

Razpisna dokumentacija je na voljo na spletni strani: www.kamnik.si.

1. Obravnava vlog in rok, v katerem bodo izvajalci obveščeni o izidu javnega razpisa:

Vloge, ki ne bodo oddane pravočasno, ne bodo obravnavane in bodo vrnjene pošiljatelju. Odpiranje prispelih vlog bo opravila strokovna komisija. V primeru nepopolnih vlog oziroma vlog s pomanjkljivo dokumentacijo, bo občinska uprava v roku petih (5) delovnih dni od odpiranja vlog vlagatelje pozvala, da vlogo v roku osmih (8) delovnih dni po prejemu zahteve za dopolnitev dopolnijo. V kolikor vloga v postavljenem roku ne bo dopolnjena, bo le-ta s sklepom zavržena.

Zavrnjene bodo vse vloge, ki ne bodo izpolnjevale osnovnih pogojev, določenih v besedilu razpisa.. Pravočasno prispele in popolne vloge bodo ovrednotene na osnovi meril za dodelitev sredstev tega javnega razpisa. Prijavitelji bodo z odločbo o izidu razpisa obveščeni v roku 30 dni po sprejemu proračuna za leto 2019. Z izbranim izvajalcem bo župan Občine Kamnik sklenil pogodbo o sofinanciranju poletnega festivala 2019.

1. Razpisna dokumentacija:

Razpisna dokumentacija obsega:

* besedilo javnega razpisa
* predlog pogodbe (priložiti izpolnjeni prijavi; pogodba se lahko z manjšimi popravki še spremeni)

Številka: 410-0038/19-4/2

Datum: 25. 3. 2019

 Matej Slapar

 ŽUPAN

**IZJAVA ODGOVORNE OSEBE PRIJAVITELJA**

Odgovorna oseba s svojim podpisom in žigom potrjujem:

* da pod kazensko in materialno odgovornostjo proti nam ni bila izdana pravnomočna sodna ali upravna odločba, s katero bi nam bilo prepovedano opravljati dejavnost, ki je predmet javnega razpisa;
* da s podpisom in žigom na tej izjavi soglašamo z določili, navedenimi v tem javnem razpisu in pripadajoči razpisni dokumentaciji ter da so vse navedbe v vlogi resnične in ustrezajo dejanskemu stanju, vse priložene fotokopije pa ustrezajo originalom;
* da v skladu z razpisnimi pogoji soglašamo s preverjanjem namenske porabe proračunskih sredstev, ki nam bodo odobrena na podlagi javnega razpisa, in sicer s strani pooblaščenih oseb razpisovalca;
* da stroški programa ali projekta, ki jih bomo uveljavljali na podlagi javnega razpisa, ne bodo istočasno financirani s strani drugih sofinancerjev programa oz. projekta;
* da smo, v kolikor smo bili pogodbeni partner Občine Kamnik, v letu 2018, izpolnili vse pogodbene obveznosti.

Kraj in datum:\_\_\_\_\_\_\_\_\_\_\_\_\_\_ (žig)

 Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osebni podatki na obrazcih za prijavo na Javni razpis o sofinanciranju domoljubnih in veteranskih programov in projektov v Občini Kamnik so potrebni za potrebe komisije za izvajanje vseh opravil v zvezi s tem javnim razpisom, imenovane po sklepu župana. Pridobljeni podatki se bodo shranjevali v zadevi št. 410-0038/2019 skladno s predpisi, ki urejajo upravno poslovanje in upravljanje dokumentarnega gradiva. Občina Kamnik bo hranila in varovala osebne podatke na primeren način, tako da ne bo prišlo do morebitnih neupravičenih razkritij podatkov nepooblaščenim osebam. Občina Kamnik ne uporablja avtomatiziranega sprejemanja odločitev, vključno z oblikovanjem profilov.

Seznanjen/a sem, da imam glede osebnih podatkov, ki se nanašajo name, pravico seznanitve, dopolnitve, popravka, omejitve obdelave, izbrisa, prenosljivosti in ugovora (vključno s pravico do pritožbe pri informacijskem pooblaščencu in sodnim varstvom pravic).

Podrobnejše informacije o tem, kako Občina Kamnik ravna z osebnimi podatki, so na voljo pri pooblaščeni osebi za varstvo osebnih podatkov: Kristina Zabavnik, e-pošta: obcina@kamnik.si ali telefonska številka: 01 8318 100.

Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_

 (žig)

 Podpis: \_\_\_\_\_\_\_\_\_\_\_\_\_\_\_\_\_\_\_\_\_